**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у члану 97. тачка 12. Устава Републике Србије, којим се утврђује да Република Србија, између осталог, уређује и организацију и коришћење простора.

**II. РАЗЛОЗИ ЗА ДОНОШЕЊЕ ЗАКОНА**

Разлози за доношење овог закона садржани су пре свега у потреби да се усагласе одредбе Закона о планирању и изградњи („Службени гласник РС”, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14, 145/14, 83/18, 31/19 и 37/19 – др. закон) (у даљем тексту: Закон) са прописима Европске уније, и то са:

* ЕУ Директивом о признавању професионалних квалификација 2005/36/ЕЗ која је последњи пут измењена Директивом 2013/55/ЕЗ;
* Законом о регулисаним професијама и признавању професионалних квалификација („Службени гласник РС”, број 66/19), којим је у правни поредак Републике Србије пренета Директива о признавању професионалних квалификација;
* ЕУ Директивом о услугама 2006/123/ЕЗ;
* Законом о професијама од посебног интереса за Републику Србију и условима за њихово обављање („Службени гласник РС”, број 73/18); као и потреба да се редефинишу одређене норме, ради њихове једноставније примене у пракси.

Наиме, неке од основних измена Закона односе на чињеницу да је потребно законом прописати да услуге може пружати, осим правног лица, и физичко лице (предузетник) јер је у складу са Директивом о услугама на унутарњем тржишту (с којом Закон мора бити усклађен) „пружатељ услуга” свако физичко лице које је држављанин државе чланице или свако правно лице с пословним пребивалиштем у држави чланици, која нуди или пружа услугу. Такође, препорука експерата, који су учествовали у усаглашавању норми, била је да се не сме пружатељу услуга прописивати, односно условљавати посебни правни облик.

Оно што је посебно важно, а до сада није постојало је термин професионални назив „лиценцирани просторни планер”, који се уводи ради усклађивања са Директивом о признавању стручних квалификација, јер овај професионални назив даје лицу овлашћење за обављање регулисане професије (значи да је лице оспособљено за обављање регулисане професије јер је задовољило све прописане и потребне формалне и стручне услове).

Назив „лиценцирани архитекта урбаниста” уводи се ради усклађивања са Директивом о признавању стручних квалификација, јер овај професионални назив даје лицу овлашћење за обављање регулисане професије (значи да је лице оспособљено за обављање регулисане професије јер је задовољило све прописане и потребне формалне и стручне услове).

Назив „лиценцирани архитект”, односно „лиценцирани инжењер” уводи се ради усклађивања са Директивом о признавању стручних квалификација, јер овај професионални назив даје лицу овлашћење за обављање регулисане професије (значи да је лице оспособљено за обављање регулисане професије јер је задовољило све прописане и потребне формалне и стручне услове).

Измене Закона последично произлазе из тога да Директива о признавању стручних квалификација наводи да је, с обзиром на брзину технолошких промена и развоја, континуирано учење од особите важности за регулисане професије те стога државе треба да донесу детаљна решења како би осигурале да се њихови стручњаци укључују у програме стручног усавршавања и редовно прате најновија достигнућа у подручју науке и технике. Тенденција трајног/континуираног усавршавања видљива је и из одредби нове Директиве 2018/958, у којој се наводи како обавеза подвргавања трајном стручном усавршавању може бити прикладан начин осигурања да стручњаци прате развој у својим стручним подручјима.

Потреба полагања стручног испита произлази из саме дефиниције регулисане професије којој је регулирана професија професионална делатност чији је приступ и обављање условљен поседовањем одређених стручних квалификација које се потврђују доказом о формалној оспособљености и потврдом компетенције, односно потврдом о положеном стручном испиту.

Оно што је битно напоменути је да неке од предложених измена, које се односе на усклађивање са прописима Европске уније, ступају на снагу након придруживања Републике Србије Европској унији.

Остале измене тичу се појединих проблема који су се појавили у пракси приликом примене закона, те је неопходно њихово оклањање овим изменама и допунама.

Због свега напред наведеног предлажу се ове измене Закона, које су обавезне да се спроведу по НПАА плану, у циљу придруживања Европској унији.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

Одредбама члана 1. Предлога закона о изменама и допунама Закона о планирању и изградњи (у даљем тексту: Предлог закона), извршено је прописивање новог појма кондоминијума, као посебне врсте затвореног стамбеног блока, будући да такви стамбени блокови већ егзистирају у пракси, а да до сада нису били нормирани. Такође, прецизирани су термини у вези са водном и железничком инфраструктуром.

Чланом 2. Предлога закона дато је овлашћење Влади да донесе Дугорочну стратегију за подстицање улагања у обнову националног фонда зграда којом се врши усклађивање са чланом 4. Директиве о енергетској ефикасности 2012/27/ЕУ.

Чланом 3. Предлога закона, извршено је прецизирање у вези са Законом о електронском документу.

У члану 4. Предлога закона, прописана је измена која ће допринети бржем поступању ималаца јавних овлашћења.

Чланом 5. Предлога закона брисана је тачка 6) у ставу 2. члана 8ђ Закона.

Чланом 6. Предлога закона додат је нови став 6. у члану 25. Закона којим је прецизирана ситуација када се може израђивати план детаљне регулације (ПДР), иако је предвиђено директно спровођење план генералне регулације (ПГР).

Чланом 7. Предлога закона у члану 27. Закона прецизирано је када се може донети ПДР и када просторним планом и урбанистичким планом (УП) није предвиђена његова израда није одређена.

Чланом 8. Предлога закона измењен је став 3. члана 28. Закона како би се обезбедила већа флексибилност ПДР-а у његовом спровођењу, неопходно је дати могућност парцелације/препарцелације и за грађевинске парцеле које су дефинисане планом парцелације према правилима која би била садржана у истом планском документу.

Чланом 9. Предлога закона, којим се мења члан 36. Закона, извршена је измена из разлога јер је потребно Законом прописати да услуге може пружати, осим правног лица, и физичка особа (предузетник) јер је складно Директиви о услугама на унутарњем тржишту (с којом Закон мора бити усклађен) „пружатељ услуга” свако физичко лице које је држављанин државе чланице или свако правно лице с пословним пребивалиштем у држави чланици, која нуди или пружа услугу. Такође, не сме се пружатељу услуга прописивати, односно условљавати посебни правни облик.

Чланом 10. Предлога закона, извршено је усклађивање члана 37. Закона из разлога што је Закон било потребно увести појам „професионални назив” због уједначавања са Законом о регулисаним професијама којим је у потпуности преузета Директива о признавању стручних квалификација и који представља кровни закон у овом подручју и сви секторски закони морају бити усклађени са тим кровним законом.

Професионални назив „лиценцирани просторни планер” уводи се ради усклађивања са Директивом о признавању стручних квалификација, јер овај професионални назив даје лицу овлашћење за обављање регулисане професије (значи да је лице оспособљено за обављање регулисане професије јер је задовољило све прописане и потребне формалне и стручне услове) .

Чланом 11. Предлога закона извршено је усклађивање члана 38. Закона из разлога истих као за измену члана 37. Закона, назив „лиценцирани архитекта урбаниста” уводи се ради усклађивања са Директивом о признавању стручних квалификација, јер овај професионални назив даје лицу овлашћење за обављање регулисане професије (значи да је лице оспособљено за обављање регулисане професије јер је задовољило све прописане и потребне формалне и стручне услове).

Чл. 12. и 13. Предлога закона извршено је допуњавање чл. 43. и 45. Закона, на предлог Републичког геодетског завода, на начин да се за потребе праћења стања у простору формира Регистар инвестиционих локација као подсистем Националне инфраструктуре геопросторних података и успоставља се у складу са прописима који уређују област националне инфраструктуре геопросторних података.

Чланом 14. Предлога закона измењен је став 4. члана 46. Закона на начин да у циљу израде, односно измене просторног и урбанистичког плана, на захтев носиоца израде плана, надлежни орган за послове државног премера и катастра уступа постојеће копије катастарских подлога, катастар подземних водова, као и орто-фото снимке без накнаде.

Чланом 15. Предлога закона извршено је последично усклађивање члана 51а, а у вези са изменама чланом 37. Закона.

Чланом 16. Предлога закона извршено је прецизирање члана 55. Закона.

Чланом 17. Предлога закона допуњен је став 3. и додат став 6. у члану 60. Закона.

Чланом 18. Предлога закона извршено је прецизирање члана 61. став 2. Закона.

Чланом 19. Предлога закона, у члану 68. Закона прецизирано је да је поред парцелације, и у наведеним случајевима, могуће радити и препарцелацију.

Чланом 20. Предлога закона допуњен је члан 69. Закона на начин да је прописана могућност градње изнад или испод инжењерских објеката који представљају јавну линијску инфраструктуру.

Чланом 21. Предлога закона, у члану 70. Закона, разрађен је појам кондоминијума, претходно дефинисаног у појмовнику.

Чланом 22. Предлога закона, прецизиран је члан 97. став 8. Закона, на начин да је прецизирано на које складишне објекте се ослобађање односи.

Чланом 23. Предлога закона измењен је члан 104. Закона.

Чланом 24. Предлога закона извршена је измена члана 126. Закона, у циљу усклађивања са прописима ЕУ.

Чланом 25. Предлога закона извршено је последично усклађивање члана 126а Закона.

Чланом 26. Предлога закона, извршена је измена члана 128. Закона, будући да је у Закону недостајао појам ,,професионални назив” и било га је потребно увести због уједначавања са Законом о регулисаним професијама којим је у потпуности преузета Директива о признавању стручних квалификација и који представља кровни закон у овом подручју и сви секторски закoни морају бити усклађени са тим кровним законом.

Назив „лиценцирани архитекта”, односно „лиценцирани инжењер” уводи се ради усклађивања са Директивом о признавању стручних квалификација, јер овај професионални назив даје лицу овлашћење за обављање регулисане професије (значи да је лице оспособљено за обављање регулисане професије јер је задовољило све прописане и потребне формалне и стручне услове).

Чланом 27. Предлога закона извршена је измена члана 129а ради овлашћења за подзаконски које мора да се прошири и на израду планске документације.

Чланом 28. Предлога закона прописано је именовање ревизионе комисије у ситуацијама када је у питању фазна изградња, на начин да министар надлежан за послове грађевинарства може образовати ревизиону комисију у сталном сазиву за све фазе, односно етапе пројекта. Осим тога, када је пројекат, који је предмет стручне контроле, пројекат који се реализује у складу са одредбама закона којим се уређује јавно-приватно партнерство, обавезни члан ревизионе комисије је и представник даваоца концесије.

Чланом 29. Предлога закона појашњене су обавезе финансијера.

Чланом 30. Предлога закона прописана је надлежност за одлучивање по жалби граду Београду против првостепеног решења о грађевинској дозволи за које решење издају градске општине.

Чланом 31. Предлога закона извршена је исправка техничке грешке у члану 140. Закона.

Чланом 32. Предлога закона допуњен је став 2. члана 141. Закона, на начин да и уговор о хипотеци може бити основ за измену грађевинске дозволе.

Чланом 33. Предлога закона измењен је став 7. члана 142. Закона на начин да су прецизиране ситуације када се у поступку изградње односно реконструкције линијског инфраструктурног објекта, наступи елементарна непогода или други непредвиђени догађај, односно околност којим се угрожава безбедност и здравље људи, објекта и саобраћаја, ради њиховог спречавања или ублажавања штетног дејства, отклањања штетних последица од тих непогода, догађаја односно околности која захтева измену постојећих техничких решења, односно повећан обим радова, да инвеститор може изводити радове без претходно прибављеног решења о измени решења о грађевинској дозволи.

Чланом 34. Предлога закона додат је став 9. у члану 145. Закона којим је прописана сходна примена важења и измене грађевинске дозволе на решење о одобрењу за извођење радова.

Чланом 35. Предлога закона, додата су два става у члану 148. Закона, из разлога појашњења пријаве радова.

Чланом 36. Предлога закона, извршена је измена члана 150. Закона, на начин да је доказивање стручних резултата као услова за добијање одобрења министарства у овој измени предложено само у случају објеката за које одобрење за изградњу издаје министарство (став 2.), а предложено је и да се не издаје лиценца, већ решење о испуњености услова и упису у регистар (став 5.).

Чланом 37. Предлога закона извршена је измена члана 151. Закона, из разлога усклађивања са прописима ЕУ. Наиме, назив „лиценцирани извођач”, уводи се ради усклађивања са Директивом о признавању стручних квалификација, јер овај професионални назив даје лицу овлашћење за обављање регулисане професије (значи да је лице оспособљено за обављање регулисане професије јер је задовољило све прописане и потребне формалне и стручне услове).

Стога је предложена допуна члана ставом 2. Послове руковођења грађењем објеката односно извођењем радова у својству одговорног извођача радова, може да обавља лице коме је у складу са овим законом и прописима донетим на основу закона издата за лиценца извођење радова (лиценцирани извођач).

Чланом 38. Предлога закона појашњено је да се за линијске инфраструктурне објекте не доставља изјава о завршетку израде темеља.

Чланом 39. Предлога закона допуњен је члан 158. Закона на начин да је омогућено и стамбеној заједници односно удружењу да поднесе захтев за издавање употребне дозволе.

Чланом 40. Предлога закона додат је нови члан 158а којим је омогућена измена употребне дозволе у одређеним ситуацијама.

Чланом 41. Предлога закона извршена је измена члана 161. Закона, будући да Директива о признавању стручних квалификација наводи да је, с обзиром на брзину технолошких промена и научног развоја, континуирано учење од особите важности за регулисане професије те стога државе треба да донесу детаљна рјешења како би осигурале да се њихови стручњаци укључују у програме стручног усавршавања и редовно прате најновија достигнућа у подручју науке и технике. Тенденција трајног/континуираног усавршавања видљива је и из одредби нове Директиве 2018/958, у којој се наводи како обвеза подвргавања трајном стручном усавршавању може бити прикладан начин осигурања да стручњаци прате развој у својим стручним подручјима.

Потреба полагања стручног испита произлази из саме дефиниције регулиране професије сукладној којој је регулирана професија професионална делатност чији је приступ и обављање увјетован посједовањем одређених стручних квалификација које се потврђују доказом о формалној оспособљености и потврдом компетенције, односно потврдом о положеном стручном испиту.

Чланом 42. Предлога закона додат је нови члан 161а као последично усклађивање са изменама члана 161. Закона.

Чланом 43. Предлога закона измењен је члан 162. Закона, као последично усклађивање са изменама члана 161. Закона.

Чланом 44. Предлога закона, додају се чл. 162а - 162л Закона, у складу са препорукама ПЛАЦ експерата.

Чланом 45. Предлога закона извршена је последична измена члана 164. Закона.

Чланом 46. Предлога закона допуњен је члан 168. Закона на начин ада је прописана обавеза надлежног органа да доставља грађевинске дозволе, које садрже податке о објекту који се уклања, министарству надлежном за послове животне средине.

Чланом 47. Предлога закона брисана је тачка 4а) у члану 175. Закона будући да је била у супротности са чланом 144. на који се односи.

Чланом 48. Предлога закона прописана су овлашћења за доношење подзаконских аката.

Чланом 49. Предлога закона брисан је члан 221. Закона будући да је норма исцрпљена.

Чланом 50. Предлога закона прописани су рокови и одложни рокови у вези са применом Закона.

Чланом 51. Предлога закона прописано је да лицима која су до дана ступања на снагу овог закона положила стручни испит за одређену стручну, односно ужу стручну област, издаће се лиценца према условима за издавање лиценце за инжењере, архитекте и просторне планере који су важили до дана ступања на снагу овог закона.

Страна и домаћа физичка лица која су стекла одговарајуће високо образовање на високошколским установама у ФНРЈ, СФРЈ, СРЈ и СЦГ имају иста права у погледу важења високошколских исправа као и лица која су стекла одговарајуће високо образовање на високошколским установама у Републици Србији.

Чл. 52. и 53. Предлога закона прописане су прелазне и завршне одредбе.

Чланом 54. Предлога закона прописано је ступање на снагу овог закона.

**IV.ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ОВОГ ЗАКОНА**

За спровођење овог закона нису потребна додатна финансијска средства из буџета Републике Србије.